ກະຊວງຕ່າງປະເທດ ສະຫະລັດ ເປີດເຜີຍອີແມລ ທ່ານນາງ ຄລິນຕັນ ອີກຊຸດໃໝ່
ມີການເປີດເຜີຍ ອີແມລ 3,000 ໜ້າ ​ຂອງທ່ານນາງ Clinton ທີ່ສົ່ງ​ໃນລະຫວ່າງ​ເດືອນ​ມີນາ ຫາ​ທັນວາ ​ປີ 2009 ​ເວລາ ທ່ານເຂົ້າຮັບໜ້າທີ່ ເປັນ ລມຕ ຕ່າງປະເທດ.
ໃນຕອນແລງວັນອັງຄານວານນີ້ ກະຊວງຕ່າງປະເທດສະຫະ ລັດ ໄດ້ນຳອອກ ເຜີຍແຜ່ອີແມລຕື່ມອີກຫຼາຍຮ້ອຍໜ້າ ຈາກ ບັນຊີຂອງອະດີດລັດຖະມົນຕີຕ່າງ ປະເທດສະຫະລັດທ່ານ ນາງ Hillary Clinton ເພື່ອປະຕິບັດຕາມຄຳສັ່ງຂອງ ຜູ້ພິ ພາກສາລັດຖະບານກາງ ມີອີແມລ 3,000 ໜ້າ ໄດ້ຖືກສົ່ງໃນລະຫວ່າງເດືອນມີນາ ຫາທັນວາ ຂອງປີ 2009 ໃນປີທຳອິດທີ່ທ່ານນາງ ເຂົ້າຮັບ ໜ້າທີ່ເປັນນັກການທູດສຸງສຸດຂອງສະ ຫະລັດ ເຂົາເຈົ້າໄດ້ ສົນທະນາກັນທຸກຢ່າງ ນັບແຕ່ໝາຍກຳນົດການໃນແຕ່ລະ ມື້ ກ່ຽວກັບຄວາມເປັນຫ່ວງ ໃນບັນຫານະໂຍບາຍຕ່າງປະ ເທດ ກັບຜູ້ຊ່ວຍຄົນສຳຄັນໆໃນຂອບເຂດທີ່ກວ້າງຂວາງຂອງລັດຖະບານທ່ານ Obama ແລະບັນດາຜູ້ຕິດຕໍ່ຄົນອື່ນໆ ຮວມທັງອະດີດປະທານາທິບໍດີ ທ່ານ Jimmy Carter ຜູ້ທີ່ ໄດ້ສະເໜີໄປເກົາຫລີເໜືອ ເພື່ອຂໍໃຫ້ປ່ອຍໂຕຊາວອາເມຣິກັນສອງຄົນ ທີ່ຖືກກັກໂຕໄວ້ ໂດຍອຳນາດການປົກຄອງ ຄອມມິວນິສທີ່ນັ້ນ ທ່ານນາງ Clinton ຜູ້ສະມັກເປັນປະທານາທິບໍດີ ທີ່ມີຄະແນນສຽງນຳໜ້າຂອງ ພັກເດໂມແຄຣັດ ປີ 2016 ໄດ້ຖືກຕິຕຽນວ່າ ໃຊ້ບັນຊີສ່ວນໂຕ ໃນການຕິດຕໍ່ວຽກງານລັດຖະການ ຂອງທ່ານນາງ ໃນຂະນະທີ່ຢູ່ໃນໜ້າທີ່ ລະຫວ່າງປີ 2009 ຫາ 2013 ບັນດາຄູ່ແຂ່ງຂັນ ໃນພັກຣີພັບບລິກັນ ກ່າວວ່າ ທ່ານນາງ Clinton ໃຊ້ບັນຊີສ່ວນໂຕ ເພື່ອບໍ່ຢາກໃຫ້ການ ຕິດຕໍ່ຕ່າງໆຢູ່ໃນບັນທຶກຂອງທາງການ ຜູ້ພິພາກສາລັດຖະບານກາງຄົນນຶ່ງ ໄດ້ສັ່ງໃຫ້ກະຊວງຕ່າງປະເທດ ປະຕິບັດຕາມ ໝາຍ ກຳນົດເວລາ ໃນການນຳອອກເຜີຍແຜ່ອີແມລ 55,000 ໜ້າ ທີ່ທ່ານນາງ Clinton ໄດ້ສົ່ງ ແລະໄດ້ຮັບ ໃນຂະນະທີ່ທ່ານນາງເປັນນັກການທູດສູງສຸດຂອງ ສະຫະລັດ ອີແມລຊຸດທຳອິດ ໄດ້ນຳອອກເຜີຍແຜ່ ໃນເດືອນພຶດສະພາຜ່ານມາ ຈຸດປະສົງກໍແມ່ນ ເພື່ອໃຫ້ກະຊວງຕ່າງປະເທດ ໄດ້ເປີດເຜີຍ ອີແມລ 55,000 ໜ້າ ຂອງທ່ານນາງຢ່າງເປັນ ທາງການ ຈົນຮອດທ້າຍເດືອນມັງກອນປີ 2016 ບັນດາອີແມລເຫຼົ່ານີ້ໄດ້ຖືກລຽບລຽງໃໝ່ ໂດຍໃຊ້ມາດຕະຖານກົດໝາຍວ່າດ້ວຍ ສິດເສລີ ພາບດ້ານຂໍ້ມູນຂ່າວສານ ທີ່ໄດ້ຫ້າມ ບໍ່ໃຫ້ມີການເປີດເຜີຍຂໍ້ມູນໃດໆ ທີ່ພົວພັນກັບເລື້ອງ ຄວາມໝັ້ນຄົງແຫ່ງຊາດ ຄວາມລັບຂອງສ່ວນບຸກຄົນ ສິດພິເສດແລະຄວາມລັບດ້ານການ ຄ້າ